Глаголски прилог садашњи – провера знања

**1. Глаголски прилог садашњи је:**

 личан и прост глаголски облик

 личан и сложен глаголски облик

 неличан и прост глаголски облик

 неличан и сложен глаголски облик

**2. Како гласи глаголски прилог садашњи од глагола учити?**

 учила

 учио сам

 учећи

 учити

**3. Одреди службу глаголског прилога садашњег у следећој реченици: Лепршајући** **крилима шарени лептир је слетео на прозор.**

 предикат

 прилошка одредба за начин

 прилошка одредба за време

 атрибут

**4. Напиши како гласи глаголски прилог садашњи од глагола слушати.**

...\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Означи реченице у којима препознајеш глаголски прилог садашњи:**

 Путујући по свету срела сам много интересантних људи.

 Желим да знам сва правописна правила.

 Не мислећи на сестру, Сара је појела целу чоколаду.

 Прочитавши роман, схватио је колико ситнице могу обогатити живот.

**6. Глаголски прилог садашњи гради се од (означи тачан одговор):**

 само од глагола свршеног вида

 само од глагола несвршеног вида

**7. Наставак за грађење глаголског прилога садашњег је:**

 - ћи - вши - о - м

**8. Глаголски прилог садашњи се гради тако што се наставак -ћи дода на:**

 презентску основу

 инфинитивну основу

 3.лице множине презента

 1.лице једнине презента

**9. Који облици глаголског прилога садашњег су непостојеће речи:**

 прочитајући

 певајући

 мислећи

 напишући

**10. У којој од наведених реченица запажаш глаголски прилог садашњи у служби** **прилошке одредбе за узрок?**

 Идем кући певајући.

 Плашећи се контролног, није дошла у школу.

 Стајао је испред нас ћутећи.